Document ID: 32007R0205

UREDBA KOMISIJE (ES) št. 205/2007
z dne 27. februarja 2007
o spremembi Uredbe (ES) št. 990/2006, kar zadeva količine, ki jih zajemajo stalni javni razpisi za izvoz rži iz zalog nemške intervencijske agencije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
ob upoštevanju naslednjega:
(1)
Z Uredbo Komisije (ES) št. 990/2006 (2) so odprti stalni javni razpisi za izvoz žit iz zalog intervencijskih agencij držav članic.
(2)
Ponovna prodaja rži na notranjem trgu se je nedavno močno povečala, zlasti zaradi pogojev sedanje ugodnejše ponovne prodaje na notranjem trgu kot pa izvoza v okviru Uredbe Komisije (ES) št. 1483/2006 z dne 6. oktobra 2006 o odprtju stalnega javnega razpisa za ponovno prodajo žit iz zalog intervencijskih agencij držav članic na trgu Skupnosti (3).
(3)
Ob upoštevanju tega stanja in da bi količine rži, trenutno zajete s stalnim javnim razpisom za rž v okviru Uredbe (ES) št. 990/2006, sprostili v vnovično prodajo na notranjem trgu, je treba zmanjšati količino, zajeto z navedenim javnim razpisom, za 96 150 ton za Nemčijo.
(4)
Uredbo (ES) št. 990/2006 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Priloga I k Uredbi (ES) št. 990/2006 se nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. februarja 2007

Labels: 3
18
17